Lav et referat af nedenstående tekst:

Tekst:
Nordjyllands Politi leder intenst efter den forsvundne Mia Skadhauge Stevn - og nu også i jorden i Flauenskjold. Tidligere i dag kom det frem, at politiet er ved at foretage tekniske undersøgelser på affaldsstationen Reno Nord i det østlige Aalborg og på to skovområder ved Hammer Bakker og Dronninglund Storskov. Nu har de sat jagten ind efter den 22-årige forsvundne kvinde et tredje sted. Spader og koben I forbindelse med sigtelsen af de to 36-årige nordjyske mænd, meddelte politiet onsdag, at de var til stede på en adresse i Østervrå og en adresse i Flauenskjold. Og det er netop på adressen i Flauenskjold, politiet nu har intensiveret eftersøgningen. TV2 Nords reporter på stedet oplyser, at der er stor aktivitet både inde- og udenfor huset, mens flere blåklædte teknikere med spader og koben intenst forsøger at flytte fliser og grave under indkørslen. Nordjyllands Politi vil ikke udtale sig om graveriet.

Referat:
Udover de tekniske undersøgelser på affaldsstationen i Aalborg og de to skovområder er politiet nu også i gang i Flauenskjold.